Diari Oficial de la Generalitat Valenciana


Sumari del DOGV 5163, del 27-12-2005 (2005/14264)

Informació pública de l'alternativa tècnica de programa per al desenvolupament de l'actuació integrada del sector denominat Mayorazgos del Pla General Municipal d'Ordenació.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5163

Data del DOGV
:   27-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14237


Organisme emissor
:   Ajuntament de Monòver

Tipus de document
:   Anunci

Informació pública de l'alternativa tècnica de programa per al desenvolupament de l'actuació integrada del sector denominat Mayorazgos del Pla General Municipal d'Ordenació. [2005/X14161]
  
L'Alcaldia Presidència d'aquest ajuntament, en la data indicada ha dictat el decret que transcrit textualment diu:
  
Decret número 2581/2005
  
Miguel Carratalá Ferrández en representació de la mercantil Agro-Bio Natural 21, SL, amb domicili al Passeig de Soto, nº 10-1r d'Alacant; ha presentat en aquest ajuntament amb data 28 de novembre de 2005, alternativa tècnica de programa per al desenvolupament de l'actuació integrada del Sector denominat Mayorazgos del Pla General Municipal d'Ordenació de Monòver, integrada per memòria general, pla parcial, document d'homologació, avantprojecte d'urbanització i estudi d'impacte ambiental; sol·licita a l'Ajuntament de Monòver, d'acord amb el que disposa l'article 2.5 i 5 de la Llei Reguladora de l'Activitat Urbanística, sotmetre-la a exposició pública pel procediment ordinari dels articles 44, 46 i 47 de l'esmentada llei.
  
En virtut de les atribucions conferides a aquesta Alcaldia per la Llei 7/85 de 2 d'abril, Reguladora de les Bases de Règim Local, i en compliment dels articles 45.1, 46 i 47 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, per mitjà d'aquest resolc:
  
Primer. Sotmetre a informació pública l'alternativa tècnica de programa per al desenvolupament de l'actuació integrada del pla parcial del Sector denominat Mayorazgos del Pla General Municipal d'Ordenació de Monòver, en estar integrada l'esmentada alternativa tècnica per memòria general, pla parcial, document d'homologació, avantprojecte d'urbanització i estudi d'impacte ambiental, promoguda per Miguel Carratalá Ferrández en representació de la mercantil Agro-Bio Natural 21, SL
  
Segon. Aquesta informació pública té caràcter de simultani concurs públic per a la selecció de l'urbanitzador, i s'hi poden presentar tant al·legacions com alternatives tècniques durant el termini de vint dies comptats des de la publicació de l'edicte en el Diari Oficial de la Generalitat Valenciana, i no és preceptiva la notificació formal i individual als propietaris afectats, però, abans de la publicació de l'edicte, caldrà remetre avís amb el seu contingut al domicili fiscal dels qui consten al Cadastre com a titulars de drets afectats per l'Actuació proposada amb avís previ als titulars cadastrals al seu domicili fiscal, i publicació en un diari d'informació general editat a la Comunitat Valenciana.
  
Tercer. Les proposicions juridicoeconòmiques podran presentar-s'hi durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona física o jurídica es comprometera de presentar una alternativa tècnica substancialment diferent de la inicial i en prestara caució en la quantia que reglamentàriament s'hi determine, els terminis quedaran prorrogats per 20 dies addicionals. També, durant els 10 primers dies, els propietaris que declinen cooperar amb l'actuació, podran manifestar-ho davant l'Ajuntament sol·licitant ser expropiats per preu de valor inicial.
  
Cinquè. L'acte d'obertura de pliques es realitzarà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, sota fe publica i davant dos testimonis. Totes les actuacions podran ser objecte de consulta i al·legació pels interessats durant els deu dies següents a l'obertura de pliques. Els competidors, durant aquest període, podran associar-se unint les seues proposicions.
  
Sisè. L'expedient complet estarà exposat al públic durant l'esmentat termini en l'Oficina Tècnica de l'Ajuntament de Monòver, i podrà consultar-s'hi els dies laborables en horari de 9 a 14 hores.
  
Setè. Notificar aquesta resolució a tots els propietaris de terrenys afectats en l'àmbit de l'àrea d'actuació de l'alternativa tècnica de programa per al desenvolupament de l'actuació integrada del pla parcial del Sector denominat Mayorazgos del Pla General Municipal d'Ordenació de Monòver, en estar integrada l'esmentada Alternativa Tècnica per memòria general, pla parcial, document d'homologació, avantprojecte d'urbanització i estudi d'impacte ambiental, p promoguda per Miguel Carratalá Ferrández en representació de la mercantil Agro-Bio Natural 21, SL, així com remetre aquest edicte al Diari Oficial de la Generalitat Valenciana i a un diari d'informació general editat a la Comunitat Valenciana.
  
Així mateix, i d'acord amb el que disposa l'article 54.9 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per als interessats que siguen desconeguts, dels qui s'ignore el lloc de notificació o, intentada aquesta, no s'haguera pogut practicar als titulars de drets que figuren al cadastre, segons el que preveu l'article 46.3 de la Llei Reguladora de l'Activitat Urbanística.